|  |
| --- |
| **מעין ביטון כותבת על ילדי הצל מערכה ראשונה**  גולשים צפו בפריט1279|גולשים הדפיסו את הפריט0|גולשים שלחו את הפריט0 |
|  |
| המחזה **ילדי הצל** / בן ציון תומר  **ילדי הצל** הוא [מחזה](http://he.wikipedia.org/wiki/%D7%9E%D7%97%D7%96%D7%94) [ישראלי](http://he.wikipedia.org/wiki/%D7%99%D7%A9%D7%A8%D7%90%D7%9C) מאת [בן ציון תומר](http://he.wikipedia.org/wiki/%D7%91%D7%9F_%D7%A6%D7%99%D7%95%D7%9F_%D7%AA%D7%95%D7%9E%D7%A8) שנכתב ב1961.   דרך המחזה עולים קונפליקטים שמבטאים ביקורת על תגובת החברה הישראלית לעולים החדשים אחרי מלחמת העולם השנייה. במחזה יש את ילדי הצל שהם הילדים מהשואה, שחיים בצל השואה, ומצד שני יש את ילדי השמש- הצברים.  סיפור זה הוא בנוסף סיפור של חיפוש זהות.  מערכה ראשונה תמונה 1 (עמ' 6-13) אקספוציזיה  אקספוזיציה- מידע ראשוני, בסיסי הנמסר ביצירה ותפקידו להציג בפני הקורא מידע שישמש אותו להבנת היצירה: מידע על הדמויות, על מקום התרחשות העלילה ועל הזמן בו מתרחשת העלילה.  המחזה פותח בחופי הטיילת של תל אביב. מתחיל דיאלוג בין שני דמויות, שני ניצולי שואה- אחד רוצה למות, אחד רוצה לחיות.  זיגמונט- בא מהים- אירופה אחרי השואה (מטאפורה למקום לא טוב), עולה חדש, הוא מתנהג כמטורף, רוצה להיות לבד, מבקש למות אבל לא מסוגל, זה העונש שהוא נותן לעצמו, הוא מסתובב עם בובת כלב וישן על הספסל, מבריק, מתוחכם וציני. מההתחלה כבר אפשר לסכם שזיגמונט משכיל, מוזר ומנוכר. ללא הווה ללא עבר, אין לו משפחה או אנשים שהוא מכיר ומחשיב אותם לחבריו. אפשר לראות לפי התנהגותו כאשר מוכר הבלונים מנסה להציץ למחברתו שהוא חשדן ומנסה להסתיר משהו, הוא דוחה את חברויות חדשות כמו למשל ניסיון ההתחברות של מוכר הבלונים איתו.  מוכר הבלונים- מבקש לתת עולם של טוב, הבלונים שהוא מוכר הם הקשר שלו אל האנשים, הם מסמלים דמיון, צבע, חיים, כייף, עולם של פנטזיה שיכול בקלות להתפוצץ, בעזרת הבלונים הוא יכול לפתח שיחות וחברויות, מבקש לחיות, תמיד, מבקש קשר עם אנשים. מתנהג כמו ילד קטן "לא הצצתי" ומציץ, אוהב לחיות ומחפש חיים חדשים.  המשותף- שניהם עולים מאירופה ובודדים, 2 משפחותיהם נרצחו בשואה, בצורות שונות. מוכר הבלונים מאמין בעולם הבא, אופטימי, לעומת זיגמונט שכבר לא מאמין בכלום.  הסיבה לכך שזיגמונט מדבר בגוף שלישי זה כי הוא רוצה למות, גוף שלישי מבטל את קיומו. הסיבה שזגימונט לא מתאבד היא כי יש לו שליחות, מחפש משפט, מבחינתו: חיים=עונש, מוות=מחילה.  בהמשך מתגלות עוד שתי דמויות:  יורם- הגיבור הראשי של המחזה-מייצג את העולה החדש המנסה להשתלב בחברה הישראלית ולשכוח את עברו: כבר לא קוראים לו יוסלה, הוא לא מדבר מאיפה הוא בא **"הרבה דברים רשמים בתיקים האישיים שלנו, מוטב שיעלו אבק"**. הוא נותן לאנשים הרגשה שהוא צבר, הוא מנסה להיות כמו דובי **"את סברה נכון? רואים..."**. בעל ידע, השתחרר מהצבא, היה מפקדה של נורית, ציני, הוא ונורית נפרדו.  דובי- מייצג את הצבר- גאוותני, שולט, חזק, אהוב, גולם, יומרני, שחצן מאוד.  יורם ונורית מכירים כבר הרבה זמן, הם היו חברים זמן רב, וכרגע נורית חברה של דובי. בתמונה הראשונה מתוארת פגישתם לאחר הרבה שנים שלא התראו. השיחה בין יורם לנורית מעלה את העבר הכואב, נורית כועסת עליו.  יום השתחרר מהצבא, אין לו משפחה, כסף או עבודה, אך הוא מתייחס לעצמו כאילו הוא צבר, אין לו דאגות. נורית מזלזלת בו- אתה יותר גרוע מעולה חדש.  הכינוי של יורם הוא המלט, המלט זו דמות חכמה ומתעניינת, ההפך הגמור מהפלמחניק, שמבצע מה שאומרים לו בלי לחשוב, את ילידי הארץ מלמדים ללחם ולעבוד בחקלאות, מכאן גם רואים שיורם לא יליד הארץ, הוא גם חושב. נורית: **"ומה תעשה עכשיו המלט... זה הכינוי של המפקד"** . כינוי זה הגיע מהזמן בו יורם גדל בקיבוץ, עם דובי הצבר שהדביק לו את הכינוי הזה, שם הם למד יחד המלט, דובי בתור צבר אמיתי, אף פעם לא התייחס והתעמק בהמלט, ואילו יורם שהוא לא צבר אמיתי (אבל אף אחד לא יוד) מתעניין בסיפור ושואל שאלות כמו "להיות או לא להיות?" (המלט) לכן נורית קוראת לו המלט.  בפגישתם רואה יורם את מוכר הבלונים ורוצה לקנות את כולם.  **"אם תקנה את כולם מה אעשה כל הערב?"-** (המוכר אומר ליורם) מראה לו שהבלונים הם התירוץ שלו לבוא ולדבר עם אנשים, ואם יורם יקנה את כולם לא יישאר לו תירוץ.  **"בסמרקאנד?"**- יורם שואל את מוכר הבלונים בהתרגשות, כי זהו מקום קרוב למקום שבו יורם בא, זה מרגש אותו לשמוע שהמוכר מגיע משם, אך כדי שלא ידעו שהוא לא צבר אמיתי הוא מהר משנה את הטון שלו, והופך אותו לאדיש, כדי שלא יבינו שיש לו קשר לאותו מקום.  **"בשביל לפוצץ אותם?"**- נורית אומרת זאת ליורם על הבלונים שהוא קנה שהם מטאפורה לאשליות, צפיות, נורית שואלת אם הוא יפוצץ אותם, הכוונה, את מערכת היחסים שלהם, שהוא עזב אותה ועכשיו לגרום לה לצפיות ולפוצץ אותם שוב, היא לא רוצה להיפגע שוב. יורם ונורית נפרדו בגלל שנורית רצתה להתחתן, אבל יורם לא רצה, כי הוא רצה לפתור את בעיית הזהות שלו לפני שהם יתחתנו.  **"דובי! רוצה לראות אותו בוא נעלה"**- נורית מספרת ליורם שדובי הוא בן זוגה, הם גרים יחדיו, היא בעצם אומרת את המשפט הזה כדי לעקוץ אותו מכיוון שיורם ודובי הם סוג של יריבים שכבר ממזמן התחילו להלחם על נורית עוד בקיבוץ, אחרי שיורם הפסיד את הזדמנותו עם נורית, דובי קיבל אותה.  זיגמונט מזהה את יורם שהוא אח של אסתר, **"איזה דמיון"**.  אנלוגיה - היא יחס של דמיון, השוואה בין שני דברים ויותר. אנו משתמשים באנלוגיות בחלקים נרחבים של חיינו, מאחר שהן כלי חשיבה והבנה בסיסי. כל יצירת מושג חדש פירושה מתיחת קשר אנלוגי בין כמה דברים שונים.  בתחילת המחזה אין שום קשר בין יורם לזיגמונט, הם אפילו לא נפגשים בתמונה הראשונה, בהמשך רואים כאשר יורם יושב בבית הקפה בטיילת זיגמונט מביט בו ומבין שהוא מוכר לו, הוא יודע מי הוא. יש ביניהם שוני רב, זיגמונט מבוגר, מרחיק את עצמו מכולם, מאמלל את עצמו, ויורם צעיר, מנסה להתחבר להרגשה הצברית, עשה צבא, שינה את שמו ליורם מיוסלה, מנסה למצוא לו מקום בחברה הישראלית, ולמרות זאת יש נקודות דימיון רבות ביניהם:  1.      מקום מגורים- לשניהם אין מקום מגורים בעיר, אין לשניהם מקום קבוע לשהות בו, זיגמונט ישן על ספספל ויורם מחפש לעצמו מגורים.  2.      תקשורת ופתיחות- לשניהם יש בעיות שקשה להם להסביר לאנשים, ולשתף את האנשים הקרובים אליהם בבעיותיהם, המוכר לא מוצא דרך להבין את זיגמונט ונורית לא מבינה את בעיותיו של יורם כי הוא מסרב להסביר לה מאיפה הן צצות.  3.      הסתרה\ מסכה- שניהם חיים בתוך מסכה, הם מסתירים את עברם, יורם מסתיר את העובדה שהוא לא יליד הארץ, וזיגמונט שמתנהג כמו משוגע, וזה לא ברור מה הסיבה, מה יש בעברו שגורם לו להתנהגות זו.  4.      יחסם לעבר- שניהם מנסים לברוח מעברם, זיגמונט מנסה לברוח מעברו כיודנראט ורוצה כבר להשפט כי שיוכל למות. יום בורח מעברו גם בתור ילד בגולה, ילד שהוא צבר, וגם מהימים בקיבוץ שבו עבר התעללות, הוא רוצה שיתייחסו אליו רק בתור מי שהוא כרגע, כיורם. למשל: זיגמונט מתעלם משאלת מוכר הבלונים, יורם מרוצה מזה שחושבים שהוא "סברה", מנסה להסתיר את התרגשותו כשהוא מגלה שמוכר הבלונים מסאמרקנד, עיירה קרובה למקום מגוריו באירופה, לפני שעלה לארץ.  5.      בדידות- יורם וזיגמונט שניהם דמויות בודדות מאוד, זיגמונט בודד כי הוא לא רוצה שום תקשורת עם אנשים, דוחה חברויות חדשות, כועס על החלטות עברו ולכן מנדה את עצמו מהחברה. יורם הולך מכל מקום בו היו לו חברים, ויציבות, כמו שקרה עם נורית בעבר, כאשר היא רצתה להתחתן, או כאשר עזב את צבא הקבע.  6.      בעיות אישיות- זיגמונט רוצה להשפט על היותו יודנראט ולקבל את עונשו, מסתכל לים ולטיילת, קשה לו להחליט מה לעשות (ים מסמל מוות, שואה). ליורם יש קונפליקט זהות, לא יודע אם לחיות בתור יוסלה או יורם.  7.      אמצעי עיצוב משותפים-  מוטיב הים- זיגמונט מביט אל הים, ויורם רוצה להיות כדג ביבשה, להסתדר גם במקום שלא בהכרח נוח לו.  הבלונים- מבחינת מוכר הבלונים, הבלונים הם הקשר שלו לעולם איתם הוא יושר קשרים עם אנשים, הבלונים הם התירוץ של המוכר לדבר עם אנשים. הבלונים חשובים לו אבל יורם וזיגמונט מזלזלים בבלונים, זיגמונט לא מבין למה הוא מנסה למכור את הבלונים לא מצליח להבין למה מוכר הבלונים מנסה להכיר אנשים וליצור חברויות, ויורם בתחילה מתנהג בזלזול ולאחר שמתחיל בינו לבין נורית חיזור מחדש והבלונים הם בעצם פרחים (כלי לחיזור) הוא מתייחס אליהם יותר בכבוד.    מערכה ראשונה תמונה 2 (עמ' 14-18) שחמט  דובי ונורית ביחד.  **"הלוח והכלים לא השתנו"**- יורם בא לביקור אצלם והוא ודובי משחקים שחמט- משחק אסטרטגי, מראה על יריבות, יריבות על נורית. משחק השחמט הוא בעצם שיחזור של היריבות שהייתה בין יורם ודובי על נורית פעם, וקיימת כל הזמן.  **"אמנם אתה לא כ"כ מ"החברה", קצת ירוק. אבל נעשה מאמץ"**- דובי נותן ליורם כל הזמן תחושה שהוא לא קשור לקיבוץ, הוא הצליח להיות צבר יותר טוב מדובי אבל עדיין מזכירים לו שהוא לא צבר.  נורית שואלת אם המשחק עדיין פתוח- אם הם עדיין רבים עליה.  **"השנה הזאת תמיד תחסר לך"** – דובי עוקץ את יורם מכיוון שעלה בגיל 14- כולם נטפלו אליו והוא זוכר את זה,. דובי זלזל ביורם שהגיע בן 14, ועכשיו דובי מתחשבן איתו על זה, הוא מזלזל בו. דובי מזכיר ליורם שילדים מגיל 13 לא צריכים לעלות לארץ, יורם היה בן 14 ודובי אף פעם לא שכח לו את השנה הזאת.  **"ואתה עוסק בהעלת אחינו מכנפות הארץ?"**- בתגובה לעקיצתו של דובי, יורם עוקץ ומזלזל בדובי ואומר שהוא האחרון שיכול לטפל בעולים כיוון שדובי הוא צבר שמתנכר לערכים הציוניים, צבר מגעיל ושחצן, עזב את הקיבוץ כי הוא לא מאמין בערכיו, רוצה להרוויח כסף על חשבון העולים החדשים. בניגוד לכך יש את יורם שהוא עולה רוצה להיות צבר אבל לא נותנים לו. יורם אומר את המשפט הזה במין צחוק כיוון שכשדובי ויורם היו ילדים, יורם הגיע לקיבוץ בגיל 14, דובי עשה לו את המוות כי יורם היה עולה חדש, והצברים האמינו שלא צריך להביא עולים חדשים מעל גיל 13, כי זה גיל שבו העולים החדשים באים עם תרבות ומנהגים משלהם, והצברים לא רוצים שהם יהרסו להם את התרבות, ולכן למרות ניסיונות העולים החדשים להתקבל בחברה הישראלית הצברים עשו להם חיים קשים כי הם היו נגד זה.  דרך המשחק רואים: דובי התעלל ביורם ומפתח תיאוריה גזענית נגד יורם, מזכיר לו את מה שהיה, העובדה שהוא הולך לעבוד במשרד העלייה זה אירוני ומראה על רדיפת בצע.  דובי הצטרף למשרד העולים כדי לטוס, אין לו זיקה למדינה, ביקורת על החברה הישראלית והתמוטטותה. דובי אומר שאולי יוכל לסדר ליורם עבודה, מזכיר לו שהוא זה שאחראי ושולט.  **"הזמנתי את יורם לארוחת ערב"-** אחרי שדובי אומר לנורית להתלבש, בפקודה בלי אפילו לשאול אותה היא אומרת שהיא הזמינה את יורם לאורחת ערב, כי היא מעדיפה להישאר איתו, ויורם אומר שהוא לא יפריע, דובי רוצה כבר לצאת, ולא אכפת לו מה יהיה עם יורם. רונית אומרת בפעם השנייה שהיא רוצה להישאר לאורחת ערב עם יורם, וזה מראה שהיא מעדיפה את יורם על דובי.  לסיכום, בסוף התמונה השנייה אנו מכירים את דובי, שחצן, נוגד את עקרונות הצבריות שהוא מטיף עליהם כל כך ליורם, כי יורם אינו צבר. דובי ונורית מסיימים את מערכת היחסים בתמונה זו, ומכאן אנו מלווים את נורית ויורם בהתפתחות יחסיהם.  משחק השחמט- ברור לגמרי שהמשחק בין יורם לדובי מטאפורי, תוצאות המשחק קשורות למערכת היחסים בין יורם לדובי בקשר לנורית ויש ביניהם שנאה על סמך העבר, דובי עזב את הקיבוץ ומתכחש לצבר שבו, מה שמעניין אותו זה להזכיר ליורם שהוא לא שייך ובחיים לא יהיה, יורם, שמבין את כיוון השיחה שומר על רגיעה ומכבד את נורית, ולא עונה לדובי, בסופו של דבר נורית הולכת עם יורם- משמע, מנצח את משחק השחמט.  מערכה ראשונה תמונה 3 (עמ' 19-20) קונפליקט זהות  בתמונה זו אנו פוגשים את ברלה- חבר של יורם מהעיירה, עולה חדש. באמצעותו אנו חושפים היבטים מדמותו של יורם. ברלה מבין את הקשיים של העולים החדשים, אבל לא מוכן לוותר על זהותו, למרות שהוא עולה חדש. הוא נחמד ומנסה להבין את סיבותיו של יורם למה הוא מסתיר את עברו למרות שהוא לא מסכים עם דרך זו. כשהוא פוגש את יורם הוא רואה שיורם מדחיק את זה שהוא עולה, ומנסה להתכחש לכך, בניגוד ליורם ברלה אמיץ יותר, הוא לא מתכחש לעצם היותו מהגולה.  **"תודה, יוסלה, תודה"......"אגב קוראים לי עכשיו יורם"**- זהו שמו של יורם לפני ששינו אותו ליורם כדי שיוכל להתאקלם בקיבוץ, אך ברלה אומר לו שהוא יישאר יוסלה בשבילו, מראה לו שהוא לא צריך לברוח מזהותו. יורם בורח מעברו, הוא מעדיף להשאיר שם את מה שהיה ולא להיזכר בזה, בנוסף הוא משנה את שמו מיוסלה ליורם, זאת לדעתו הדרך הנוחה לשנות את העבר.  בתמונה השלישית מגלים שליורם יש שם אחר, עבר, הוא לא יתום, שהוא היה גר בעיירה בחו"ל, שם היו לו חברים שהוא עזב, הוא לא לבד, הוא בקשר עם ההורים שלו שעומדים להגיע לארץ, כשברלה מספר לו על הסוודר ששלחו הוריו הוא לא מתלהב במיוחד. קשה לו להיות יוסלה שוב, לחזור לימים הקשים שהיה ילד, בשואה, ועולה חדש לאחר מכן. האם הוא יותר יוסלה או יורם, או שהוא יכול להיות שניהם.  מכאן עולה **קונפליקט זהות**- יוסלה נגד יורם. 14 השנים הראשונות של יורם (בתור יוסלה- אחד מילדי טהרן, שעבר את השואה) ו-14 שנים שהגיעו לאחר מכן אותן עבר יורם בהסתרת 14 השנים הראשונות שלו, ניסה להתאקלם ולשכוח את עברו. יורם כבר עשה את השינוי ומנסה להדחיק את היוסלה שבו, את העולה החדש התעללו בו בילדותו בקיבוץ, כי הוא היה שונה וחדש, הוא מנסה לברוח מעברו, כי הוא נלחם כל כך הרבה בשביל לאמץ את זהותו –יורם- ועכשיו העבר רודף אחריו. זה קשה לו לחזור ולחשוב שפעם הוא היה יוסלה.  בעקבות הגעתו של ברלה עולות מסקנות רבות:  1.      ברלה ודוב אלו שמות נרדפים. ברלה הוא ידיד נעורים של יורם, ודובי היה עם יורם בקיבוץ, הגעתו של ברלה מחדדת את ההבדל בין יורם לצברים, כמו ההבדלים שיש בין ברלה לדובי. יורם מנסה להתרחק מעברו, זאת אומרת להתרחק מהימים בקיבוץ ומההצקות של דובי, ומהימים באירופה, בעיירה בה הוא גר, הכוונה להתרחק מברלה שמחזיר את עובדות עברו. יורם מנסה לברוח מה"דובים" בחייו.  2.       ברלה מביא איתו שמות שעושים הקבלה לחיות (וולף- זאה, הירש-צבי), בתמונה הקודמת דובי כינה את יורם כלבלב : " תמיד רודף אחרי כמו כלבלב " (עמ' 18).  בעלי החיים השונים המופיעים ביצירה, מבטאים את ההתמודדות בחיים כשדה התמודדות של בעלי חיים. שדה התמודדות זה הוא אכזרי, איתו יורם מתמודד בהתעלמות והסתרה. אך הסתרה זו כרוכה בניתוק קשרים.  3.      בצורה אירונית, יורם דומה גם לברלה וגם לדובי. לברלה בוא דומה כיוון שפעם גם הוא היה עולה חדש, ועלה מאותו מקום שברלה עלה ממנו. הוא דומה לדובי כיוון שהוא מתנהג לברלה כמו שדובי מתנהג ליורם, במין זלזול בגלל שהוא "צבר" וברלה עולה חדש.  תוך כדי המערכה יש השוואה בין ברלה ודובי, דובי שחצן, צבר וחושב שהוא הכי טוב לעומת ברלה שהוא תרבותי, מנומס, בא מאירופה, לא ביקורתי, וכאן יש ביקורת על החברה הישראלית, מי שבא מבחוץ מביא איתו ערכים יותר טובים מאשר מי שנולד פה  ברלה אומר ליורם שהחברה מאירופה בארץ, יורם רוצה לראות אותם אבל ל רוצה לחזור לדברים ולתקופות מהעבר, מנסה להדחיק כמה שאפשר, **"בעוד כמה ימים אתפנה קצת ואז ודאי נוכל להיפגש... אני כבר אתקשר אליכם"**, צורת דחייה.  יורם נותן לברלה את כל הכסף שהיה לו למרות שאין לו הרבה- אדם מצפוני מאוד. נותן לו את הכסף כאילו כדי להשתיק אותו-להשתיק את עברו.  תמונה זו מבהירה שיורם לו יתום, יש לו משפחה, ועבר, שהוא מנסה להסתיר, וברלה בא ומחזיר אותו להתעסק עם עברו, הוא מנסה לתת לברלה כסף, מעין דרך להשתיק את עברו. בסוף התמונה אנו מנסים להבין למה יורם מנתק את עצמו מעברו, למה הוא הורס במו ידיו את הצלחותיו, ומדוע הוא עוזב כל דבר שגורם לו יציבות, את צבא הקבע ואת הקיבוץ, והשאלה הגדולה ביותר שעולה בתמונה זו האם יורם יצליח להמשיך ללבוש את המסכה שלו, ולהתנתק לגמרי מעברו, או שאדם בלי עבר לא קיים, ולכן גם יורם לא יוכל להתקיים ללא השלמה עם עברו.  מערכה ראשונה תמונה 4 (עמ' 22-27) השיחה של נורית ויורם  מגלים בתמונה את גילו של יורם- 28.  התמונה חושפת בפנינו פרטים מעברו של יורם, על ההתעללות שספג בילדותו בקיבוץ, במיוחד מצד דובי.  **"מיום שבאתי ארצה ביקשתי לאכול מעץ השכחה"**- נורית יודעת שיורם מסתיר את עברו, וזה חשוב לה לדעת. היא מרגישה שעד שהוא לא יבין את עברו ויספר לה היא לא תכיר אותו עד הסוף ולא תוכל להתחתן איתו. יורם אומר לה שהיא היחידה שמנסה לחשוף את יוסלה שיורם מסתיר במשך 14 שנים- קונפליקט של חצי חיים.  אשת לוט- סיפור זה מזכיר את סיפור אשת לוט שהסתובבה והפכה להיות נציב מלח, ופה נורית מבקשת לדעת את הצד האפל, רוצה להבין אותו כי הוא חשוב לה. יורם אומר שיהיה סופה רע אם היא תדע, אבל היא מוכנה לשלם את המחיר.  **"בארץ הזאת, הרוצה לשנות את הביוגרפיה- משנה את שמו"-** יורם מספר לנורית על עברו, לא על ה-14 שנים בגלות אלא על הקיבוץ, שנעמי שינתה את שמו ליורם וזה היה נראה לו כ"כ משמעותי וכשהוא התבקש לזרוק את השאריות לפח ולא יכל לעגו לו מאותו הרגע יוסלה כבר לא היה קיים, רק יורם, צבר לחלוטין, לומד לרקוד, לוקח לו את נעמי ומצליח בכל דבר ובכך נוקם בדובי על הלעג שלו.  **"יו, כמה רם!"** (צוחק צחוק סרקאסטי. כביכול מחכה את קולה של נעמי)- הוא צוחק על כל העניין של השינוי שלו מיוסלה ליורם, נעמי נתנה לו את השם יורם כדי שיהיה לו יותר קל בחיים. הוא חייב לשנות את שמו כדי שיוכל להתאקלם אך צוחק על כך בגלל מה שזה מייצג.  יורם תמיד חייב להרגיש שייך, לא הייתה לו משפחה ומי שידאג לו, הוא היה חייב להשתלב.  יורם לו מצליח למצוא את הקשר בין יורם ליוסלה- שני אנשים שונים, שני חלקים שונים בחייו של יורם.  **"מוזר, כשהייתי ילדה ובוכה בכל פעם שהיו עוזבים אותי לבדי, היו מטיפים לי מוסר שאני כבר דיי גדולה כדי להבין שגם להם קשה, אבל התפקיד, התפקיד..."**- באותם זמנים הורים לילדים העדיפו להיות עובדי המדינה ולשרת את המדינה במקום לדאוג לילדיהם, וכך היו גם הוריה של נורית. נורית חושפת בעיות בין ההורים שלה שמנעו מהם להיות הורים טובים.  **"בא ילד פליט הפלא ופלא וכאן זקף קומה"**- מראה שאבא של נורית מתנשא מעל העולים החדשים אך בהמשך אנו מגלים שלמרות שההורים של נורית חושבים עצמם ליותר טובים כי הם צברים הם בסה"כ עולים בדיוק כמו יורם, וכך גם ההורים של דובי- **"ההורים של דובי ושלי מיודדים מאוד. עוד מפולטאבה"**.  **"הוא ישמח לקבל אותך אל חיק המשפחה רק אם תחזור לצבא הקבע"**- אבא של נורית מרגיש צבר, מוכן לקבל את יורם רק אם ימשיך בצבא, כי זה יקרב אותו להיות צבר, הוא מסוגל לחשוב שיורם רק עולה חדש. אם יחזור למעמד פליט אז אביה יסכים לה להתחתן רק עם דובי, הצבר בעל העבודה הטובה.  המסר במחזה הוא שכולנו בשלב מסוים נהיה עולים חדשים, צריך להתייחס לכולם בצורה שווה.  **"את הנהלת האגף?"**- עוזי חבר של יורם מציע לו לנהל את אגף. יורם מאוד מאושר וגאה בעצמו, ורק לאחר מכן נורית מספרת לו על ההפתעה הגדולה. לעבור לגור איתה בדירתה. כל החיים שלו יורם היה צריך לדאוג לצרכים בסיסיים כמו מקום לישון ואוכל. רק אחרי שיורם מקבל עבודה היא מספרת לו על ההפתעה כי היא מכירה את יורם ולא רצתה לתת לו הרגשה שהוא תלוי בה או באביה. היא לא רוצה שירגיש אפס.  נורית מתחילה לדבר על כך שהיא רוצה להחליף את כל הרהיטים. לסלק את 'כל כתבי' סדרים שלמים של סופר כלשהו. רוצה להיות מודרנית- מסכות כושיות. יורם נבהל הוא לגמרי לא מבין מה כל הטוב הזה שבא אליו פתאום- חתונה עם צברית, בית בחינם, עבודה... כי אף פעם לא היה לו בית או כלום משלו. נורית מבינה שהוא לא מסוגל לחשוב על שינוי הרהיטים.  מערכה ראשונה תמונה 5 (עמ' 28-36) החתונה  בחתונה אנשים שיכורים, מוזיקה משתנה, בלבול ויורם יוצא באמצע.  הוראות במה: החתונה מתרחשת על הטיילת ובבית הקפה לסירוגין. הדמויות נכנסות ויוצאות. בית הקפה מואר בנורות צבעוניות- סימן למסיבה וחגיגה, אך על הבמה ערפל. ישנה מוזיקה מתחלפת פעם ג'אז, לאחר מכן בלוז, ולתוכה נכנס צליל מפוחית המשמיע אקורדים עצובים. לעיתים נוספים גם קול גלי הים המתנפצים. קולות אלו הם ביטוי למתרחש בלב הדמויות בתמונה זו. גלי הים הם מטאפורה לסערת רגשות. האורחים לבושים בבגדים חגיגיים, חלקם לבושים בשחור שמתאים לאותה תקופה, ורק אורח אחד לבוש במכנסי חאקי, חולצה כחולה וכובע טמבל.  יורם רוצה לספר לנורית שהוריו בארץ ועל עברו, היא יודעת חצאי דברים עליו, וקשה לו שהיא לא מכירה את יורם האמיתי עכשיו שהם נשואים.  בחוץ יורם פוגש את זיגמונט, זיגמונט אומר ליורם שהוא מאוד מוכר לו. זיגמונט מכיר את יורם, אבל יורם לא מזהה אותו, זיגמונט יודע שיורם לא יליד הארץ כמו שכולם חושבים.  **"אתה טועה, אני לא הייתי שם, אני יליד הארץ"**- יורם משקר לזיגמונט, נורית תופסת אותו בשקר והוא אומר שזה היה כדי להפטר ממנו (מזיגמונט).  **".... ושלי (מוצץ עשן מן הסגריה, מפריחו כלפי מעלה, בעוד עיניו מלוות את העשן)"**- מסמל את המשפחה של זיגמונט, עף עם העשן למעלה (כאילו הם מתים).  האווירה בבית הקפה מבולבלת לגמרי. ערבוב של כל התרבויות (סאן-ז'רמן, דולצ'ה ויטה...) הבלבול בחתונה זו בעצם הביקורת על החברה הישראלית בשנות ה-60, האנשים שנשארים בארץ ועם הערכים של הארץ נשארים נורמאליים, האנשים שמחפשים ערכים במקומות אחרים יוצאים משוגעים, כמו בחתונה, הכל הולך לאיבוד. ביקורת על החברה הישראלית, מחפשת דברים שלא קשורים לישראליות- ג'אז, בלוז, ולכן היא מתפרקת. רגש האשמה באופן מפתיע הוא היחיד ששומר על צבריות ונאומו בא לתאר את ההתפרקות של החברה הישראלית.  מוכר הבלונים לא מסוגל לראות מעבר לקשת הורודה שלו, רואה במסיבה משהו נחמד למרות שזה הזוי, אוירה של דיכאון. לעומת זאת זיגמונט למרות שהוא משוגע רואה את האמת יותר ממוכר הבלונים.  זיגמונט מייחס את המוכר כ"הוא"- אדם מת. זיגמונט אדם מבריק, מתוחכם, המוכר תמים ופשוט. זיגמונט עוקב אחרי יורם, צל, כמו שם היצירה.  זיגמונט מבקר את קבלת התשלומים מגרמניה ל"תיבות של נוחיות" (שירותים ציבוריים). שימוש מבזה ומגוחך בכסף מהשואה. לזיגמונט יש ביקורת על החברה הישראלית, היא עוסקת בנוחיות שלה ולא בצדיקות.  **"האפר שט, מלבין את השער, ובאזני דממה של גוף בחוף הנהר"**- זיגמונט מוצא הזדהות בין יורם למישהו קרוב אליו שמת, הוא כל הזמן מתייחס לעצמו (זיגמונט) כמת, אחרי שעבר את השואה, האפר מסמל את אפר הגופות שמתו בשואה.  כאשר מתבקש יורם לשיר שיר שמח ע"י הגר הוא שר שיר עצוב שמבטא את זיכרונותיו העצובים מסמרקאנד בו הוא מספר על עברו והדברים הנוראים שקרו לו. יורם חושף את יוסלה בשיר "המצחיק" הזה, הקושי הכאב והרעב שהוא עבר עם שאר סמרקאנד, ילדי המלחמה (סמרקאנד- איסטנבול). הוא מספר שלא היו לו הורים, והוא היה בן חמש וטיפל בילד בן שלוש. הוא מתאר סיטואציה של ילדים קטנים שגרים באזבקסטן ללא הורים וללא הגנה, הם מורעבים למוות, וכבר רוצים לגנוב אוכל מהשוק למרות שהוא יודע שאם יתפסו אותם יהרגו אותם. הם ישנים בסמטאות וחולמים על **"הר לחמניות"** מהרעב. הם מלוכלכים **"הראש מלא בכינים"**, הוא מרגיע את אחיו בן השלוש ואומר לו **"תישן ילד, לשווא פה תתייפח"**- שיישן שלא ירגיש את הרעב. רוצים לנסוע לטהרן- בשבילם "הגן עדן".  זיגמונט, משוגע, מעדיף לחוות כאבים פיזיים שיעזרו לו להתמודד עם הכאב נפשי הכבד **"גשם על ראש"**. זיגמונט חושב שעדיף לא להבין, להיות תמים, כי כשאתה מבין זה כואב יותר.  בעקבות התמונה אפשר לראות אווירה אקזיסצטיליסטית וניהולית שמעבירה ביקורת קשה על מצבה של החברה הישראלית וערכיה המתפרקים.  אקזיסטנציאליזם – האקזיסטנציאליזם הוא פילוסופיית חיים המגיעה לשיאה בצרפת. מקום השם בלטינית existentia ופירושו קיום. פילוסופיה זו עוסקת בהתבוננות בטראגיות של הקיום האנושי.  ניהיליזם- שלילה מוחלטת של הכל. ספקנות קיצונית ומופרזת בכל הקיים. הניהליסט הוא האדם השולל את הערכים הקיימים והמקודשים במדינה, בחברה, במשפחה, בדת, באמנות וכו'.  הלך הרוח המשתלט על התמונה הוא הלך ניהילסטי. כבר בתחילת המחזה יש רמזים ליסודות ניהיליסטיים. זיגמונט רוצה להתאבד, ולא חושב אפילו על לחיות, מבחינתו יש לו רק אפשרות להתאבד. המלצר לא זכר את השירים מתקופת האידיאלים, שבזכותם הוקמה מדינת ישראל (עמ' 10), דובי הפנה עורף לקיבוץ, ולערכים הצבריים שפיתח, נורית גזרה את הצמות, ומסרה את הסרפאן, ניסיון להתרחק מילדות הקוקו והסרפאן.  הסאטירה המופיעה בחתונה: המשורר, רגש האשמה וקהל המשתתפים משקפים יחד תמונה סאטירית על החברה הישראלית שמאבדת את דרכה. רוח השטות שמלווה את החתונה באה להראות לנו שהחברה אינה יודעת לנווט עצמה, המשורר אבוד, הרגשות מבולבלים והשמחה אווילית.  \*מהי סאטירה? הסאטירה מתייחסת בביקורת ובלעג למוסכמות ולתופעות חברתיות. ביסודה של הסאטירה עולם ערכים מוגדר, עולם של ערכים אליו שואף מחבר הסאטירה, ואת היעדרו או ליקויו הוא מבקר. הסאטירה מעבירה ביקורת ומסר חברתי. הביקורת אינה משתמעת דרך הסאטירה אלא בעקיפין דרך העמדת בדמויות במצבים שונים. בסאטירה מבליטים את הפער בין המציאות כפי שהיא לבין המציאות כפי שהיא אמורה להיות. בין מה שבני אדם מעמידים פנים שהם עושים לבין מה שהם עושים באמת. הפגמים העומדים לביקורת מודגשים ע"י הגזמה, תיאור גרוטסקי, תיאור מגוחך, עיוות ואירוגיה. למרות התיאורים הנלעגים בסאטירה היא לא באה לפגוע, היא באה לבקר ולתקן.  מערכה ראשונה תמונה 6 (עמ' 37-41) החלום- השיא  נמצא בשיא המחזה, בין המערכה הראשונה (בסופה) לשנייה, מחבר, מקשר ביניהן.  החלום חושף את הנפש, הפחדים, את הסוד בתוך היצירה.  אסתר- אחותו הגדולה של יורם. כשיורם היה ילד, היא גלמה את תפקיד האמא ודאגה לו. אשתו של זיגמונט, נהרגה בגללו, היהודים רגמו אותה באבנים כי בעלה (זיגמונט) היה יודנראט. היא מרגישה אשמה, בושה ממנו. רוצה להרוג את זיגמונט, מאשימה אותו **"אל תוך המים זיגמונט"**.  בחלום מתגלה שזיגמונט היה יודנראט.  אסתר וזיגמונט- אסתר אמרה שזיגמונט היה צריך להתמרד, אבל זיגמונט אומר שעדיף למשוך זמן, **"מה נעלה יותר למרד וקץ לשים או לגנוב יום יום שעה שעה"**, זיגמונט העדיף לשתף פעולה ושלא יהרגו את כולם. צעירים מורדים, מבוגרים לא, יש להם אחריות, ילדים. הוא אומר שלא חוכמה למרוד ולהיהרג כולם ביום אחד. אסתר אומרת שעדיף מאשר לחיות בבזיון.   |  |  | | --- | --- | | אסתר | זיגמונט | | למרוד- עדיף למות מוות הרואי ולא לתת לגרמנים לשחוט אותם. היא חושבת שזה בושה וחרפה, לא יכולה לעמוד בזה. | להישאר- להלחם על כל פירור וכל שעה, לנסות להישאר בחיים. |     התרנגולת- היא הילדות מבחינת יורם. תרנגול הפח הוא מלווה ילדותו של יורם, כאשר נפלו הפצצות הראשונות על ביתו של יורם, התרנגול היה שם, תרנגול זה מתקשר בתודעתו להריסת הרמונית ילדותו. יורם אומר שהגרמנים שחטו לו את התרנגולת, לקחו לו את הילדות, לקחו את התמימות והאמונה. אסתר פונה אל יורם למה לא עזר לה, זה נראה כאילו היא מאשימה אותו אבל אלו בעצם רגשות האשם שלו, יורם מאשים את עצמו- רגש האשמה.  **"אל תעשו בו כפרות, אל תגעו בתרנגול שלי ! "**- יורם מתחנן בחלום. התרנגול המוחשי, שסימל את הילדות ואת עולם התמימות שנופץ, הפך במשך התפתחותו לתרנגול כפרות. תרנגול הכפרות הפך בחלום לנורא מכל, לאסתר. בחלום התרנגול הוא משמעותי, בתחילה הוא תרנגול פח (שבשבת פח), לאחר מכן תרנגול כפרות, ולאחר מכן אסתר. החלום חושף את רגש האשמה של יורם כלפי אחותו. אחותו הייתה כפרתו, היא הגנה עליו, הלכה אל מותה והוא נשאר לחיות חיים ארוכים. הפחד של יורם ורגש האשמה שלו מוטענים בדברי האחות שכועסת עליו בחלומו. -**"לא אתה? לא אתה? אז מדוע אינך מושיט לי יד? "**.  אסתר מאשימה גם את זיגמונט במותה. **"אתה חרד לעורך"** לאורך החלום יש פעמוני כנסיה- אומר שגם הנצרות אשמה.  זיגמונט מרגיש מיוסר, לא רוצה לחיות, כולם נטפלים אליו כי הוא יודנראט.  אסתר אומרת כל הזמן שהיא בנהר, טובעת, שקר לה, דימויים והקשרים לאסקימוסים, מראה על הסבל והכאב שהיא עברה. המים הם סמל למוות.  החלום חושף: גם יורם וגם זיגמונט מתייסרים על מות אסתר, בייסוריי מצפון יורם הרגיש שהוא היה צריך לשמור עליה, לא רציונאלי, הרגשת אשמה שהוא נשאר חי בישראל והיא מתה בשואה.  לחלום בסיפור יש תפקידים רבים:  1.      לחלום תפקיד בעיצוב העלילה:  א.      החלום עשוי להשהות את העלילה או לקדם אותה.  ב.      החלום עשוי לרמז על אירועים בעתיד העלילה.  ג.       החלום עשוי למקד נקודת מפנה את העלילה.  ד.      החלום עשוי להוות צומת למוטיבים מרכזיים של היצירה.  2.      לחלום תפקיד בעיצוב הדמות ביצירה:  א.      החלום מבהיר את מצבה הנפשי של הדמות.  ב.      החלום מגלה לבטים ובעיות של הדמות.  ג.       החלום מגלה פרטים על העבר של הדמות.  3.      החלום מבטא קשרים בין הדמות ודמויות אחרות:  א.      אפשר להבין באמצעות החלום קשרים בינה לבין זולתה.  ב.      החלום עשוי לרמז על אנלוגיות בין דמויות.  ג.       החלום מגלה את יחסו האמיתי של החולם כלפי זולתו.  קונפליקטים העולים מין החלום:           ההתמודדות של יורם עם עברו, עוד סיבה להכחשה של העבר.           קונפליקט של זיגמונט בין למרוד (גבורה) או לבחור ב"פירור מעל שולחן המוות".  אחרי שיורם מתעורר מהחלום בצעקות נופל מכתב מהכיס של יורם, זוהי נקודת מפנה.  יורם מספר הכל לנורית- מתחיל להשלים עם העבר. נורית מגלה שההורים של יורם חיים ובארץ, הוא לא סיפר לה כי הוא לא רוצה לחזור לעבר, הוא כועס על ההורים שלו ששלחו אותו לבית יתומים והוא היה כל המלחמה לבד, יורם מצד אחד רוצה במות הוריו, להטביע את עברו, מצד שני כשבחלום האוניה שלהם טובעת הוא צורח.  ליורם יש אח בשם יאנק ואשתו הלנקה שהסתתרה במנזר בכל המלחמה.  יורם הוא לא לגמרי יורם, הוא לא צבר אבל הוא לא יוסלה- קצת משתי העולמות. יורם אומר שהוא שם המון מסכות, פעם יורם ופעם יוסלה.  נקודת מפנה: בסיום המערכה הראשונה חל שיא דרמתי: יורם מגלה לנרוית את סוד המכתב שקיבל מהוריו. בתחילת המחזה הוא החביא מכתב, ובתמונה הקודמת קרא אותו והחביא אותו שום. ובתמונה זו הוא מגלה עליו לנורית. שוב פעם רואים שיורם נמצא מאחורי מסכה תמידית, ומנסה להסתיר את עברו "השקר הוא קל רגליים  והוא תמיד הקדים את רצוני" – כך אומר יורם לנורית. בתמונה זו מתגלה האמת, הוא לא יתום, הוריו חיים, והם אפילו באים עם אחיו, הם לא עשירים כמו שסיפר אלא עניים, הוא מגיע מפולטאבה, ולא מהעיר הגדולה וורשה. לאחר שהוסרה המסכה הזאת, עומד יורם בפני תקופה חדשה, בה יהיה מחויב להתמודד עם עברו, הוריו עומדים לעלות לארץ, ולמרות שניסה לטאטא את עברו מתחת לשטיח כמו שעשה עם ברל'ה את הוריו הוא לא יוכל להעלים, כי זו משפחתו הקרובה והוא לא יכול לברוח ממנה, ומהמשקל שאיתה היא באה. ניסיונו להיטמע בחברה הישראלית, טשטשה את מאפייניו המקוריים אך אדם לא יכול לברוח לנצח מעברו, זוהי דרכו של המספר גם להעביר ביקורת על החברה הישראלית המתחילה לאבד את העקרונות עליהם ביססה את צמיחתה. |